Vetleseno premija

Vetleseno premija () – mokslo premija, įteikiama už išskirtinius pasiekimus geologijos srityje, pavadinta norvegų kilmės jūrininko, laivų statytojo Ungero Vetleseno vardu. Apdovanojimą teikia Kolumbijos universiteto Lamont-Doherty žemės observatorija  ir Ungero Vetleseno fondas. Vetleseno premija yra svarbiausia įvertinant mokslinius pasiekimus geologijoje, dar vadinama „Nobelio geologijos premija“.

Vetleseno premija skiriama už mokslinius tyrimus, padedančius aiškiau suprasti Žemę, jos istoriją, ryšį su visata. Premija įsteigta 1959 m. Skiriama maždaug kas dvejus metus, jei komisija išrenka bent vieną tinkamą kandidatą per šį laikotarpį.

Premija 

Premijos dydis siekia $250 tūkst., kartu įteikiamas medalis. Apdovanojimo ceremonija vyksta Kolumbijos universiteto Lamont-Doherty žemės observatorijoje Niujorke. Laureatas kviečiamas perskaityti paskaitą Kolumbijos universitete, po kurios viešai įteikiama premija. 1960 m. įteikta pirmoji premija JAV geofizikui okeanografui Maurice Ewing.

Šaltiniai

Nuorodos 
 Oficiali svetainė

Premijos
Geologija